גשר מצודת לונדון | למטייל
גשר מצודת לונדון, הקרוי בפי רבים, גשר לונדון, הינו אחד מסמליה המובהקים של בירת בריטניה ואחד מאתריה המצולמים ביותר של העיר. כ-40 אלף עוברים ושבים צועדים ונוסעים על גבי הגשר מידי יום. לפניכם, כל המידע על גשר מצודת לונדון!
גשר מצודת לונדון, בכתבה זו:
למה בנו את גשר מצודת לונדון בכלל? קצת היסטוריה
מבנה גשר מצודת לונדון
חמישה דברים שלא ידעתם על גשר מצודת לונדון
במחצית השנייה של המאה ה-19, כתוצאה מפיתוח מוגבר של הגדה המזרחית של נהר התמזה בעיר לונדון, התעורר צורך לבנייתו של גשר מעבר נוסף, שיחבר בין שתי גדות הנהר. עיריית לונדון הזמינה את הציבור להציע הצעות לבניית גשר מצודת לונדון (London Tower Bridge). על ההצעות לפתור שתי בעיות: האחת, הגשר צריך לאפשר את התנועה בין גדות הנהר הן להולכי רגל והן לרכבים, כלומר לכרכרות הסוסים. השנייה, הגשר חייב להיפתח ולאפשר את מעברן של האוניות שנכנסו לעגון במעגן הסמוך לו, בריכת לונדון, הנמצא בין הגשר למצודת המגדל (Tower of London). התכנית הזוכה, הייתה תכניתו של של הוראס ג'ונס, מהנדס העיר.
ג'ונס תכנן את הגשר, כך שתתאפשר תנועת הולכי הרגל גם בזמן שהגשר נפתח למעבר האוניות ובנה שני מעברים עיליים, להולכי רגל, שחיברו את שני המגדלים של הגשר. אל המעבר העילי, בגובה 61 מטרים, הגיעו באמצעות עשרות מדרגות ואילו בבסיסו של כל מגדל נבנה חדר המכונות שהרימו את הגשר.
בנייתו של גשר מצודת לונדון, כפי ששמו נטמע בקרב המטיילים, החלה בשנת 1886 והוא נחנך לתנועה בשנת 1894. במרוצת השנים, העדיפו תושבי העיר להמתין למעבר האוניות ולא לטפס בגרמי המדרגות אל מעבר הולכי הרגל, שהלך ושימש כמקום מפלטם של הגנבים והזונות, עד לשנת 1910, אז הוחלט לסגור אותו. בשנת 1982 נפתח המעבר מחדש ובו מוצגת, דרך קבע, תערוכה המתעדת את קורות הגשר.
שווה לבדוק את זמני פתיחת הגשר על מנת לחזות במראה יוצא הדופן:
כתובת: Camberwell, Greater London SE1 2, UK
תחנת רכבת תחתית: Tower Hill
שעות הפתיחה של התערוכה: בחודשי הקיץ, אפריל – ספטמבר 17:30–10:00. בחודשי החורף, אוקטובר – מרץ 9:30-17:00
מחיר הכניסה לתערוכה: מבוגר 9 פאונד. ילד (5-15) 3.9 פאונד, סטודנט (עם תעודה) 6.30, פנסיונר 6.30 ישנם כרטיסים למשפחות. הזמנת הכרטיסים באתר זולה במעט מהמחיר בקופות.
התרוממות הגשר: הגשר מתרומם מידי יום בכדי לאפשר מעבר אוניות וספינות. מומלץ לוודא את שעות הפתיחה בעמוד באתר הרשמי.
אתר אינטרנט: www.towerbridge.org.uk
אורכו של גשר מצודת לונדון 244 מטרים. הגשר בנוי משני מגדלים זהים, הנישאים לגובה של 65 מטרים. החלק המרכזי התחתון, נפתח בזווית של 86 מעלות, על מנת לאפשר מעבר חופשי של סירות ואניות, השטות בנהר התמזה. משקלו של כל גוף מורם מגיע לאלף טונות. בשנת 1974 הוחלפו מנועי הקיטור, שהרימו את הגשר במנועים חשמליים.
המראה הוויקטוריאני- גותי, המאפיין את הגשר, ניתן לו רק בשנת 1887, לאחר מותו של ג'ונס. ג'ורג' סטיבנסון, שתפס את מקומו, החליט על החזות המוכרת כדי לשוות לגשר מראה דומה יותר למצודת לונדון, השכנה. יש האומרים, כי מראה זה הוא שהפך את הגשר לאיקון שהוא היום.
לאחרונה הושקה רצפת הזכוכית החדשה שמאפשרת נוף שמעולם לא ראיתם - מבט מרצפה שקופה בגובה של 42 מטרים על נהר התמזה! תוכלו לראות את האוטובוסים האדומים הזעירים שממלאים את הכבישים לצד המוני הולכי הרגל.
לבניית הגשר נדרשו 432 פועלים, עליהם פיקחו חמישה מהנדסים.
בשנת 1977, לכבוד החגיגות לציון 25 שנות מלכותה של המלכה אליזבת' השנייה, נצבע הגשר בצבעים המוכרים לנו כיום והותר בצבעי הדגל: כחול, אדום ולבן. קודם לכן, היה צבעו חום.
הוראס ג'ונס, שתכניתו זכתה, היה אחד מהשופטים שמונו לבחור בין ההצעות השונות.
גשר לונדון האמיתי נמצא גשר אחד בלבד במעלה הזרם.
עלות בניית הגשר הייתה 1,184,000 ליש"ט שהם 100 מיליון ליש"ט במונחים של היום.
מסלול ליום אחד בלונדון - טעימות מהעיר הגדולה
צפו: לונדון ב-2 דקות - המקומות שאסור לפספס בעיר
קצר ולעניין: מסלול לשלושה ימים של כיף בלונדון
” אתר חובה בביקור בלונדון “
Koby_S
” אכזבה ממצודת לונדון “
gabi225
” מקום מדהים בלונדון “
לכל הטיפים על לונדון
על לונדון
yaelibarkai
האם כדי לבקר בגשר השקוף עולה כסף?
השב · 28-06-2017
עזרה בבניית מסלול בסקוטלנד לשבוע
tehilooli • 2019-04-14
כתבה נוספת עבורך על לונדון
לונדון - מסלול חמישה ימים בבירת בריטניה
לונדון בפעם הראשונה: כל התשובות ל-11 השאלות שכולם שואלים